[{"text_idx": "#000007", "text": "Mae\u2019r Wobr Anrhydeddus yn un o\u2019r anrhydeddau mwyaf arwyddocaol ym maes addysg uwch ac fe\u2019i cyflwynir i unigolion i gydnabod cyflawniad rhagorol i\u2019r brifysgol neu i\u2019r rhanbarth. Rhoddwyd yr anrhydedd Gaynor am y cyfraniad, gwerth a\u2019r gwahaniaeth y mae wedi eu gwneud yn y gymuned, rhywbeth a gydnabuwyd wrth iddi gael ei phenodi fel Uchel Siryf Gorllewin Morgannwg yn 2013/14 gan y Frenhines, ar o\u0302l derbyn MBE am wasanaethau i\u2019r sector gwirfoddol/cymunedol yn 2008."}, {"text_idx": "#000009", "text": "Mae Gaynor hefyd yn Gyfarwyddwr Cyngor Gwasanaeth Gwirfoddol Castell-nedd Port Talbot (NPTCVS), swydd y mae hi wedi\u2019i dal ers 1997. Yn ystod ei stiwardiaeth mae CVS wedi tyfu o sefydliad bach gydag incwm blynyddol o \u00a3105k yn unig, i un sylweddol sydd wedi cefnogi sefydliadau gwirfoddol lleol eraill i sicrhau ymhell dros \u00a350m o grantiau. Mae CVS erbyn hyn yn sefydliad sy\u2019n ganolog i fywyd y gymuned. Yn ystod y cyfnod hwn, mae hi wedi datblygu ac arwain y sefydliad i fod yn un o\u2019r cynghorau gwasanaethau gwirfoddol arweiniol yng Nghymru."}, {"text_idx": "#000010", "text": "Mae gallu Gaynor i ddylanwadu ar newid ym meysydd fel addysg blynyddoedd cynnar, iechyd, gwydnwch cymunedol, yr economi a chyflogadwyedd eisoes wedi\u2019i gydnabod gan y sector ehangach a gan y Llywodraeth \u2013 ar sail leol, genedlaethol ac ar draws y DU, rhywbeth a ardystir gan y nifer o fforymau, paneli, ac adolygiadau y mae hi wedi cael ei gwahodd i gymryd rhan ynddynt."}, {"text_idx": "#000011", "text": "Mae\u2019r rhain yn cynnwys gweithredu fel ymgynghorydd i Lywodraeth Cymru ar y strategaeth gofal plant newydd; cynrychioli Cymru ar Gomisiwn Gofal Plant y DU sy\u2019n cael ei gadeirio gan y Gwir Anrhydeddus Harriet Harman; a chadeirio sefydliad gofal plant y tu allan i\u2019r ysgol sef \u2013 Clybiau Plant Cymru."}, {"text_idx": "#000012", "text": "Sefydlodd Gaynor un o\u2019r mentrau cymdeithasol gofal plant annibynnol cyntaf yng Nghymru, trwy ddatblygu model pryd na allai neu ni fyddai\u2019r sector cyhoeddus na\u2019r sector preifat sefydlu gwasanaeth lleol mawr ei angen. Mae Tiddlywinks wedi bod yn gweithredu fel busnes cynaliadwy yng Nghwm Tawe ers 21 mlynedd. Fe\u2019i enwir yn yr ymgynghoriad ar y Strategaeth Gofal Plant Cymru fel model o arfer da ac mae\u2019n parhau i gyflogi 26 aelod o staff."}, {"text_idx": "#000014", "text": "Ceir llawer o enghreifftiau eraill yn cynnwys ei phenodiad yn 2009 fel yr aelod nad yw\u2019n swyddog cyntaf o Fwrdd Iechyd Prifysgol Abertawe Bro Morgannwg, ro\u0302l yr oedd yn ei wneud am y tymor hiraf posibl sef wyth mlynedd. Fel aelod o\u2019r Bwrdd fe\u2019i penodwyd fel ei Hyrwyddwr Plant a Phobl Ifanc, Hyrwyddwr yr iaith Gymraeg a chadeirydd y Pwyllgor Gweithlu a Threfnu a Datblygu."}, {"text_idx": "#000018", "text": "Wrth dderbyn ei gwobr, dywedodd: \u2018 Rwy\u2019n teimlo anrhydedd mawr ac yn hynod o ostyngedig i dderbyn y wobr hon gan un o\u2019r sefydliadau mwyaf blaenllaw yng Nghymru. Rwy\u2019n falch o\u2019r cysylltiadau gyda Phrifysgol Abertawe, prifysgol sy\u2019n dangos uchelgais mor ysbrydoledig a sefydliad sydd wedi tyfu mewn maint ac enw da yn ystod y blynyddoedd diwethaf dan fy llygaid. Edrychaf ymlaen at barhau i gydweithio\u2019n agos a\u0302\u2019r Brifysgol yn y dyfodol \u2018."}]